**Scoil Mhuire Gleann a’ Chaisil**

**Plean Scoile : Gaeilge**

**2023**

**Réamhráiteas**

Tá an polasaí seo bunaithe ar Curaclam Teange na Bunscoile 2019. Chuireamar tús leis an bplean seo idir Mí Márta agus Mí Aibreán 2023. Bhí na múinteoirí go léir páirteach sa phróiséis i bpríomhsruthanna na scoile. Tá an phleanseo bunaithe ar riachtanaisí na múinteoirí, na scoile agus an curaclam.

**An plean i gcomhthéacs na scoile seo:**

Is scoil beag tuaithe muid le trí seomraí ranga príomhshrutha agus trí ranganna Speisialta. Tá triúr oide ranga, oide tacaíocht amháin lán aimsire agus oide tacaíocht comhroinnte ag obair sa phríomhshrutha. Chomh maith le sin tá triúr oide ag obair sna ranganna Speisailata. Tá Príomhoide Riaracháin ann freisin i mbliana.

Tá sé tabhachtach dúinn go bhfaigheadh an pháiste tuiscint ar ghnéithe d’fheasacht chultúr na hÉireann – eolas ar oidhreacht na hÉireann, ar cheol, ar rincí agus ar chluichí Gaelacha.

Tá dearcadh dearfach i leith na Gaeilge ag múinteoirí na scoile agus déanaimid ar fad ár ndícheall an Ghaeilge a úsáid chomh minic agus is féidir linn i rith an lae.

Tá dearcadh dearfach ag na tuismitheoirí i leith na Gaeilge. Tá a gcomhoibriú thar a bheith tábhachtach chun dearcadh dearfach don Ghaeilge a chothú sna páistí. Is féidir leo tacaíocht a thabairt d’obair na scoile agus d’obair an ranga trí cabhrú leis an obair bhaile agus trí Ghaeilge a chleachtadh ar ócáidí áirithe sa bhaile. Tá ilranganna sa scoil seo agus tá dúshlán mór ag baint leis seo.

**Búnchúiseanna**

Tá gá leis an bplean seo :

* chun cabhrú linn Curaclam Teanga na Bunscoile ó thaobh Gaeilge a chur i bhfeidhm agus a chur in oiriúint don scoil
* ionas go mbeidh a fhios ag gach duine cad atá ar siúl tríd an scoil uilig
* ionas go mbeidh leanúnachas agus forbairt ann ó rang go rang
* mar áis scoile le haghaidh múinteoirí nua/ionadaithe
* chun go mbeidh treoir cinnte againn i múineadh agus in úsáid na Gaeilge

**Fís**

Ba mhaith linn, mar fhoireann, go mbeidh na páistí agus pobail na scoile in ann Gaeilge a labhairt agus a thuiscint ar a léibhéal féin go neamhfhoirmiúl i rith an lae, sa chlós agus sa seomra ranga. Cuirfimid béim ar imeachtaí a bhaineann le cultúr na Gaeilge mar shampla, ag seinm na feadóige stáin, peil ghaelach, amhránaíocht &rl. Tá súil againn go mbainfidh na páistí níos mó tuisceanna as ár gcultúr de bharr fhoghlaim na Gaeilge.

**Aidhmeanna: Is iad aidhmeanna an Churaclaim Ghaeilge ná:**

* Úsáid na Gaeilge chomh minic agus is féidir i rith an lae.
* Cumas éisteachta agus labhartha an pháiste a fhorbairt agus muinín chun Gaeilge a úsáid a chothú
* Dearcadh dearfach i leith na Gaeilge agus spéis agus dúil inti a chothú
* Taitneamh a bheith le baint as foghlaim na Gaeilge
* Cumas léitheoireachta agus scríbhneoireachta an pháiste a fhorbairt ag léibhéal a oireann dó/di
* Éisteacht, labhairt, léitheoireacht agus scríbhneoireacht a fhorbairt ar bhealach comhtháite
* Feasacht teanga agus cultúir a chothú
* Cur le líofacht, cruinneas foghraíochta agus le saibhreas teanga an pháiste.
* Go mbeidh ‘Gaeilge bheo’ sa scoil atá réadúil agus atá bainteach le saol an pháiste.

**Ábhar an Phlean**

**1. Curaclam na Gaeilge**

**1.1: Cur Chuige Cumarsáideach**

Cuirtear béim ar an gcumarsáid sa scoil seo. Tuigimid sa scoil seo go bhfuil trí thréimhse i ngach ceacht Gaeilge

* An Tréimhse Réamhchumarsáide
* An Tréimhse Cumarsáide
* An Tréimhse Iarchumarsáide

Bainimid úsáid as cluichí teanga, comhrá beirte, dramaíocht, frasaí agus seanfhocail go neamhfhoirmiúil timpeall na scoile chun feabhas a chur ar labhairt na Gaeilge.

**1.2: Feidhmeanna Teanga**

Tá na feidhmeanna teanga larnach d’fhoghlaim an dara teanga.

Is é is ciall le feidhm teanga ná úsáid a bhaineann duine as an teange chun cuspóir éigin cumarsáide a bhaint amach, mar shampla iad féin a chur in aithne do dhaoine eile, ceisteanna a chur, smaointe a chur in iúil, iarratais a dhéanamh, cuireadh a thabhairt,cead a lorg srl.

Is iad na feidhmeanna teanga croí-lár an churaclam Gaeilge agus beidh said le comhlíonadh i ngach gné den chumarsáid, pé acu ag éisteacht, ag labhairt, ag léamh nó ag scríobh atá an pháiste (Curaclam na Bunscoile –Teanga lth 18)

Is iad na catagóir d’fheidhmeanna ná:

* Caidreamh sóisialta a dhéanamh
* Eolas a thabhairt agus a lorg
* Dearcadh a léiriú agus a lorg
* Dul i gcion ar dhuine
* Struchtúr a chur ar chómhrá
* Soiléiriú a lorg i gcomhrá

**Tá an-bhéim ar na feidhmeanna teanga sa scoil seo.**

* Tá liosta de na heiseamláirí feidhmeanna teanga déanta amach le haghaidh gach aon rang. (Féach Aguisín 1)
* Leanann an liosta Feidhmeanna Teanga ó rang go rang.
* Caithfidh an múinteoir ranga aird a tharraingt ar na feidhmeanna i rith na scoilbhliana.
* Beidh an fhoireann ar fad aontaithe ar an gcur chuige

**1.3: Snáitheanna an Churaclaim:**

Tá ábhar teagaisc agus foghlama an churaclam Gaeilge eagraithe faoi thrí shnáithe;

* Teanga ó Bhéal
* Léitheoireacht

Scríbhneoireacht

**Teanga ó Bhéal**

**Go neamhfhoirmiúil chomh minic agus is féidir i rith an lae, m.sh.**

* Múinteoir ag labhairt Gaeilge
* Múinteoir ag tabhairt treoracha
* Cuairteoirí sa scoil
* Foireann na scoile eatarthu féin
* Orduithe, teachtaireachtaí-iarraidh ar dhuine rud éigin a dhéanamh
* Mar theanga chaidrimh
* Ócáidí spéisialta – Breithlá
* I gceachtanna eile, msh., sa chorpoideachas
* Éisteacht leis an Ghaeilge á labhairt go fíorchumarsáideach
* Frásaí na seachtaine – (Aguisín 2)
* Rolla- anseo, as láthair, b’fheidir go bhfuil sé tinn, ar saoire, níl sé/sí ar scoil &rl
* Teachtaireachtaí
* Treoracha agus orduithe -Tóg amach/Tógaigí amach... Oscail/osclaigí
* Ceisteanna á gcur agus a bhfreagairt

**Go foirmiúil-** Sa rang Gaeilge (téamaí faoi leith)

* Rólghlacadh
* Ról-imirtí
* Drámaí
* Agallaimh
* Scéal a insint nó a léamh os ard (b’fhéidir do rang níos óige)
* Cuir síos orthu féin agus ar dhaoine eile.

**Éisteacht**

‘Sé an brí atá le héisteacht i gcomhthéacs cumarsáide ná go dtuigeann an páiste agus go léiríonn sé an tuiscint sin. Éisteann an páiste leis an múinteoir ag insint scéalta agus ag aithris rann nó dánta. Baineann an múinteoir úsáid as ábhar taifeadta m.sh. amhráin, míreanna ón raidió, fístéipeanna, nuacht, aimsir srl.

Comhtháthaítear na snáitheanna – éisteacht, labhairt, léitheoireacht & scríbhneoireacht sna tascanna a bheidh le déanamh. [R.C. 4 & 5]

Moltaí Éisteachta

An Ghaeilge mar theanga chaidrimh agus bhainisteoireachta sa rang ar scoil m.h. Páistí ag teacht isteach ar scoil; Am Sosa/Lóin; Am Rolla; Ag dul ag snámh; Ag imeacht srl.

* Scéalta
* Caint na Maidine
* Éist agus dathaigh
* Dánta agus Amhráin- Augisín 8
* Seanfhocail
* Éisteacht le dlúthdhioscaí, dánta, amhráin agus rannta
* Éisteacht le treoracha, scéalta, cartúin ó TG4, aimsir TG4, orduithe, tráth na gceist, cluichí srl.
* Éisteacht agus tomhas
* Éisteacht agus pictiúr a tharraingt
* Éisteacht agus mím a dhéanamh
* Éisteacht agus treoracha a leanadh
* Cluichí teanga - fiche ceist, cad atá sa mhála? Cluiche Kim srl.
* Nuacht
* Aimsir
* Drámaí

**Léitheoireacht –Augisín 5 (A) & (B)**

**Tús na léitheoireachta**

Caithfear scileanna na héisteachta a fhorbairt sula gcuirfear tús leis an Léitheoireacht agus an Scríbhneoireacht. Ní mór bunús maith a bheith ag an bpáiste sa labhairt le bheith réidh don Léitheoireacht agus don Scríbhneoireacht.

“Moltar go mbeidh bunús maith faoi thuiscint agus faoi labhairt na teanga sula dtosófar ar í á léamh nó á scríobh” [T. L. lch.20]

Tosófar ar an léitheoireacht foirmiúil ag deireadh rang 1, nó ag tús rang 2 mar a oireann do chumas na bpáistí. Beidh leabhar léitheoireachta foirmiúil in úsáid ag an bpointe seo más í dtuairim an mhúinteora í go bhfuil na páistí réidh dó.

Moltaí Léitheoireachta

* Nuacht phearsanta mar scéal- bunaithe ar theanga na bpáistí [T.L. 127]
* Leabhair le pictiúir amháin
* Cluichí meaitseála: Snap; Bingo; Focal le pictiúr nó Pictiúr le focal
* Focal chártaí; Frásachárta; Abairtchártaí
* Prionta sa timpeallacht ~ Cairt; Leabhair Mhóra; Fógraí
* Liostaí focal/Foclóir
* Scéalta
* Leabhair Mhóra
* Leabhair Mhóra le pictiúir ~ Cum an scéal bunaithe orthu
* Leabhair le téipeanna nó dlúthdhioscaí
* Fogharluach na litreacha
* Cluichí foghraíochta m.s. Feicim le mo shúile…/Bingo/Crochadóir/Snap
* Scéal á léamh ag an oide agus na páistí ag tarraingt pictiúr nó páistí ag tarraingt pictiúr bunaithe ar scéal scríofa
* Rainn, dánta, amhráin a scríobh
* Cluichí Boird
* Éist agus Tarraing
* Abairtí briste nó rainn/dánta briste a chur in ord
* Focailchuardach/Crosfhocail/Tóirfhocal

**Scríbhneoireacht- Augisín 6 (A) & 6 (B)**

Tosnaíonn na páistí le scríbhneoireacht fhoirmiúil i Rang a Dó. Leanann agus feabhasann an próiséas seo ó rang go rang. Déanann na páistí tascanna scríbhneoireacta bunaithe ar na téamaí sa Churaclaim agus úsáidtear an cóipleabhar chun dul chun cinn a dhéanamh ar a gcuid scríbhneoireacta.

**Aidhmeanna**

Go mbeidh na páistí in ann:

* Tascanna scríbhneoireachta a dhéanamh le cuidiú ón mhúinteoir agus, ina dhiaidh sin, go neamhspleách, bunaithe ar na téamaí ón scéim Ghaeilge
* Téacsanna gairide pearsanta agus cruthaitheacha a scríobh
* Tuiscint a fháil ar phróiseas na scríbhneoireachta trí athdhréachtú a dhéanamh

**Scríbhneoireacht: [Snáthaonaid,Ag cothú spéise, ag úsáid teanga [lch 6/7 R.C.]**

* I rang a Dó a chuirfear tús leis an scribhneoireacht sa Ghaeilge go foirmiúil
* Beidh deiseanna ag páistí tabhairt faoi chleachtaí scribhneoireachta go luath m.sh.peannaireacht, cóipeáil, forlíonadh abairtí, nótaí, dialann simplí a choiméad.
* Idirdhealú á dhéanamh idir théacsanna difriúla: tuairisc, cur síos, scríbhneoireacht fheidhmiúil agus scríbhneoireacht chruthaitheach.
* Tárlaíonn comhthathú leis na snáitheanna eile sa réamhobair.
* Beidh an béim ar bhrí an phíosa (seachas ar an ngramadach)
* Is féidir le páistí a bheith ag obair i mbeirteanna agus ina ngrúpaí, chomh maith le ina n-aonair.
* Ba cheart go mbeadh éagsúlacht sa téacs agus sna tascanna scríbhneoireachta.

**Seánraí Scríbhneoireacht**

* Insint- Tugtar scafall do na páistí scéalta a scríobh.
* Athinsint- Tugtar deiseanna do na páistí scéalta pearsanta a scríobh.
* Scríbhneoireacht Ghnásúil- sampla: scríobh oidis do cháca bhr ioscaí seachláide a dhéanamh
* Tuairisc- eolas fíor a chur in iúil- Sampla- An Broc
* Scríbhneoireacht Mhínithe- Conas a oibríonn rudaí- Sampla An Timthriall Uisce. Ní daoine iad na rannpháirtithe agus bíonn gaol idir cúis agus éifeacht.
* Scríbhneoireacht Shóisialta- páistí i dteagmhail le daoine eile go foirmiúil nó go neamhfhoirmiúil . Sampla: ríomhphoist.

**Litriú:**

Múintear an litriú go neamhfhoirmiúil i Rang a hAon agus a Dó. Tosaíonn Litriú Foirmiúil i Rang a Trí agus bíonn leanúnachas ann ó rang go rang. Tá an clár litrithe comhtháite leis na ceachtanna teanga ó bhéal, léitheoireacht agus scríbhneoireachta. Múintear na scileanna litrithe le cabhair na teichneolaíochta ar scoil. Cabhraíonn an clár litriú le fhóineolaíocht agus fhóinéimeach an pháiste a fheabhsú.

Úsáidtear an straitéis seo a leanus chun litriú a fhoghlaim:

* Féach agus Abair.
* Clúdaigh agus scríobh.
* Cinntigh.

Tugtar deiseanna do na páistí na focail a léamh i gcomhthéacs Tig leis an múinteoir an acmhainn dhigiteach a úsáid chun aird an pháiste a dhíriú ar

* Fuaimeanna an fhocail
* Pátrúin an fhocail
* Brí an fhocail

|  |  |
| --- | --- |
| **Rang a hAon** | **Múineadh túschonsain na bhfocal. Tugadh tuiscint ar an slí a gcomhfhreagraíonn fuaimeanna agus litreacha áirithe I mBéarla agus i nGaeilge.** |
| **Rang a Dó** | **Cuireadh ar an mbunchloch thuas. Díríodh aird na bpáistí ar na gutaí gearra agus ar na gutaí fada.** |
| **Rang a Trí** | **Díríodh aird na bpáistí ar fhocai; ardmhinicíochta sa Ghaeilge. Leagadh béim ar fheasacht an pháiste ar phatrúin focal a fheabhsú. Béim ar chomhfhreagracht na ngutaí leathana agus na ngutaí caola I bhfocail a thabhairt faoi deara.** |
| **Rang a Ceathair** | **Deiseanna na focal atá foghlamtha acu a úsáid chun téacsanna a scríobh.** |
| **Rang a Cúig** | **Deiseanna na focal atá foghlamtha acu a úsáid chun téacsanna a scríobh.** |
| **Rang a Sé** | **Deiseanna na focal atá foghlamtha acu a úsáid chun téacsanna a scríobh.** |

**Gramadach- Augisín 7 (A) & 7 (B)**

**Múintear gramadach go h-índíreach sna bunranganna. Cuirimid béim ar an ngramadach mar gné den scríbhneoireacht mar tá a fhios again go bhfuil sé lán tábhachtach, ach tá béim ar an ngramadach ceangailte leis na snáitheanna eile chomh maith.**

**1.4 Comhtháthú na snáitheanna**

Sa scoil seo cuirfear béim ar éisteacht agus labhairt mar bhunús don litearthacht. Déanfaimid iarracht éisteacht / labhairt / léitheoireacht agus scríbhneoireacht a fhorbairt ar bhealach comhtháite. Tarlaíonn sé go nadúrtha go bhfuil na snáitheanna fite fuaite lena chéile.

Déanann múinteoirí iarracht na snáitheanna uile a nascadh nuair a bhíonn téamaí á fhorbairt acu. Déanann múinteoirí iarracht na snáitheanna a mhúineadh as Béarla agus Gaeilge ag an am chéile, mar atá leagtha amach I gCuraclam Teanga na Bunscoile.

**1.5 Gnéithe an Churaclam**

Tá ábhar teagaisc agus foghlama an churaclam Gaeilge eagraithe faoi thrí gnéithe;

* Gné 1: Caidreamh cumarsáideach a fhorbairt trí theanga (Cumarsáid)
* Gné 2: Ábhar agus structúr na teanga a thuiscint (Tuiscint)
* Gné 3: Teanga a fhiosrú agus a úsáid (Fiosrú agus úsáid)

**1.6 Comhtháthú na Gnéithe:**

Cosúil le i gcás na snáithanna, tá a fhios againn go sé go nádútha go bhfuil na gnéithe den gcuraclam Teanga na Bunscoile fite fuaite lena chéile sa Gaeilge. Arís tá béim ar teanga ó bhéal go háirithe. Cuirimid béim ar teanga ó bhéal agus ar éisteacht sula ndéanaimid léitheoireacht agus scríbhneoireacht.

**Téamaí, Straitéisí & Modhanna Múinte**

Múinfear samplaí na bhfeidhmeanna teanga i gcomhthéacs na téamaí ag úsáid na modhanna múinte - An Modh Díreach, Modh na Sraithe, Modh na Lánfhreagartha Gníomhaí, An Modh Closamharc, An Modh Closlabhartha agus an Modh Ráite (Féach L64 – 67 Teanga: Treoirlínte don Mhúinteoir) agus na stratéisí sa churacalam

Tá an scéim ‘Bua na Cainte’ foilsithe ag Edco , in úsáid again sa scoil. Tá deich téamaí leagtha amach sa Churaclam Gaeilge do gach rang agus leantar iad soe sa scéim seo.

* Mé Féin
* An Scoil
* Bia
* Caitheamh Aimsire
* Éadaí
* Ócáidí Speisialta
* An Aimsir
* Sa Bhaile
* Siopadóireacht
* An Teilifís

Baineann na téamaí le saol an phaiste agus feictear leanúnachas iontu ó rang go rang. . Ní míste don mhúinteoir topaicí a roghnú as na téamaí agus iad a leathnú amach chun ábhar atá spéisiúil don pháiste a úsáid.

Tá na Téamaí céanna roghnaithe do gach rang-ghrúpa. Ní mór topaicí a bhfuil spéis ag na páistí iontu a roghnú agus foclóir agus feidhmeanna teanga a chur leo chun nach mbeidh na topaicí céanna ar siúl gach bliain. Mar shampla, nuair a bhíonn téama mar ‘Mé Féin’ á ullmhú i ranganna na naíonán, beidh topaicí nó fó-théamaí á roghnú a bheidh difriúil leis na cinn a bheidh in úsáid i ranganna 1 – 6.

Tá sé tábhachtach, chomh maith, go mbeidh éagsúlacht sna tascanna, na gníomhaíochtaí, na cluichí srl de réir mar a théann na páistí ar aghaidh.

Is iad seo a leanas na straitéisí is coitianta a úsáidtear chun cumas cumarsáide an pháiste a fhorbairt ná:

* Agallaimh mar ionchur d’imirt i rólanna
* Cluichí teanga
* Tascanna agus fadhbanna
* Druileanna
* Drámaíocht
* Seanfhocail
* Comhrá Beirte
* Scéalaíocht
* Físeáin
* Scéalaíocht
* Filíocht - Rainn, Dánta, Amhráin, Rabhlóga, Tomhais, Seanfhocail srl.

(Féach L 67 – 115 Teanga: Treoirlínte don Mhúinteoir).

**Modhanna Múinte**

Múinfear an teanga tríd úsáid a bhaint as na modhanna múinte seo a leanas;

* An Modh Díreach – m sh. Seo ríomhaire
* Modh na Sraithe – m.sh. D’éirigh mé ar maidin. Ghlan mé m’fhiacla. D’ith mé mo bhricfeasta
* Modh na lánfhreagartha Gníomhaí - m.sh . Éist agus déan: cuir suas do lámh, bí ag rith, srl
* Modh closlabhartha – m.sh. éisteacht le dlúthdhioscaí, cluiche biongó, éist agus tarraing, srl
* Modh closamharc – m.sh, fiseáin, pictiúir, cluichí • Modh na Ráite – m.sh. Is mise Tomás…..abair é (agus agallaimh ar siúl)/ Is maith liom úll….abair é.

**1.8 Gaeilge Neamhfhoirmiúil – úsáid na Gaeilge i rith an lae.**

Tabharfar deiseanna do na páistí an Ghaeilge a úsáid tríd an scoil mar a mholtar sa Churaclam: Teanga ~ Leathanach 21 go 25

Déanfar iarracht an Ghaeilge a úsáid go neamhfhoirmiúil i rith an lae taobh amuigh den cheacht Gaeilge: sa seomra ranga, sa chlós, sa halla, srl. Moltar an Ghaeilge a úsáid chomh minic agus is féidir i dtaispeantaisí, fógraí, lipéid, srl. laistigh agus lasmuigh den seomra ranga. Is féidir an Ghaeilge a úsáid ag amannta áirithe i rith an lae;

* Ar maidin
* Am rolla
* Am sosa
* Am lóin
* Am baile
* Teachtaireachtaí
* Fógraí agus lipéidí sa timpeallacht
* Cluichí Teanga
* Frásaí na seachtaine **(Féach aguisín 2)**
* Prionta sa timpeallacht **(Féach aguisín 3)**
* Bainistíocht Ranga ~ Am Rolla, Am Lóin srl.
* Ócáidí i rith an lae **(Féach aguisín 4)**

1. **Pleanáil Eagraíochta**

**2.1 Pleanáil an Mhúinteora**

Déanann na múinteoirí

* Pleanáil fad téarmach-Scéim Bliana
* Pleanáil gearr théarmach.- Scéim Coicíse & Cúntaisí Míosúla

**2.2 Áiseanna**

Sa scoil seo táimid ag úsáid

|  |  |
| --- | --- |
| Na Bun Ranganna | Bua na Cainte A /B /1  Ríomhaire agus Clár bán idirghníomhachta  Leabhair: Cártaí |
| Na Mean Ranganna | Bua na Cainte Lamhleabhair an 1/2/3  Ríomhaire agus Clár bán idirghníomhachta  Pictiúir  Cartaí don Obair Bheirte  Maisc  Puipéid  Cártaí Biongó  Luaschartaí  Abairtchartaí  Leabhair |
| Na hArd Ranganna | Bua na Cainte 4/5/6  Béal Beo 5  Ríomhaire agus Clár bán idirghníomhachta  Leabhair: Cártaí  Gaeilge ag Obair- Seán S. Ó Donnchadha  Gach Aon Lá- Rang a Ceathair/Cúig/Sé  Stór Nua 4/5/6  Cleachtaí Gramadaí Bunscoile-Folens  Dánta Bunsccoile Rang 3-4 –Folens  Bun go Barr 5  Ar Aghaidh Leat- Ag Obair le Muinín I nGaeilge –Dr. Yvonne Malone Fahy  Snas ar Scéal Carta 1 & 2  Leagan COGG Taisce Tuisceana Sraith 1 & 2 |

**2.3 Éagsúlacht cumais**

Sa scoil seo déanfar iarracht freastal ar éagsúlacht chumais na bpáistí trí úsáid a bhaint as stráitéisí éagsúla múinteoireachta a oireann do pháistí agus modhanna múinte éagsúla sna ranganna. Déanaimid gach iarracht ar leas na páistí agus creidimid gur féidir leo ar fad páirt a ghlacadh san obair ó bhéal ach ní chuirtear brú orthu.

**2.4 Comhtháthú le hÁbhair eile**

Déanfaimid iarracht roinnt Gaeilge a úsáid chomh minic agus is féidir in ábhair dhifriúla sa scoil i rith na bliana. Bainimid úsáid as gach deis an Ghaeilge a labhairt i rith an lae. Déanann múinteoirí iarracht na snáitheanna a mhúineadh as Béarla agus as Gaeilge ag an am chéanna, mar shampla trí dráma mar atá leaghta amach igCuraclam Teanga na Bunscoile.

* Corpoideachas: Lúthcleasaíocht; damhsaí; ag éisteacht le treoracha, léim fada nó gearr…
* Ceol: amhráin Gaeilge
* Matamaitic: uimhreaas – rainn chomhaireamh
* Na hamharceolaíona: Péint agus dathú; péinteáil- na dathanna i nGaeilge.
* Stair: scéalaíocht, staidéar aitiúil
* Eolaíocht: ábhair – aitíonna agus tréithe ábhair
* Tíreolaíocht: Léarscáileanna – Tuiscint d’áit.

**2.5 Measúnú**

Tá an measúnú mar chuid lárnach den phróiseas teagaisc agus foghlama na Gaeilge. Seo iad na modhanna measúnaithe atá in úsáid again

1. Liosta na bhfeidhmeanna teanga
2. Dírbhreathnú an mhúinteora ar an bpáiste
3. Tascanna agus trialacha deartha ag an mhúinteoir
4. Bailiúchán d’obair an pháiste.
5. Úsáidtear Trial Ghaeilge Dhroim Conrach ag deireadh na blaina í Ranganna 2-6.

**2.6 Obair Bhaile**

De ghnáth tugtar obair bhaile sa Ghaeilge sna mean/ardranganna atá bunaithe ar an obair ranga. Dá bhrí sin, ní chuirfear aon stró ar na tuismitheoirí cuidiú leis na páistí murar féidir leo. Braitheann an méid obair bhaile ar éagsúlacht chumais na bpáistí.

**2.7 Forbairt Foirne**

Oibríonn na múinteoirí le chéile chun plean oibre a chur le chéile. Tá Gaeilge ag formhór na foirne agus tá an suim acu san ábhar. Múineann said an Ghaeilge go coinsiasach.

**2.8 Tuismitheoirí agus an Ghaeilge**

Tá dearcadh dearfach ag tromlach do na tuismitheoirí don Ghaeilge. Tá siad ar an eolas faoin gcur chuige nua sa Ghaeilge. Spreagaimid na tuismitheoirí chun na cúpla focail atá acu a úsáid lena bpáistí. Tá Blag na Scoile déanta again i mbliana. As seo amach cuirfidh na múinteoirí agus na páistí líosta de na frásaí atá coitianta suas ar Bhlag na Scoile ón Mean Fómhair 2023 amach. . Chomh maith leis ó Mean Fómhair 2023 beidh Frasaí na Seachtaine agus Teanga an Lae le fáil do na tuismitheoirí faoin teideal Parents Information ar suíomh idirlíon na scoile [www.glencastlens.ie](http://www.glencastlens.ie)

**2.9 Comhionannas**

Déanaimid gach iarracht sa scoil seo cothrom na féine a thabhairt do gach páiste agus meas a bheith acu ar a chéile.

Bíonn deis tugtha do na páistí ón Rang Spesialta (ASD) an Ghaeilge a fhoghlaim lena comhghleacaithe. I gcasanna áirithe bíonn díolúine ag cúpla páistí sa scoil seo.

Ó am go h-am, tagann páistí go dtí an scoil, ó cheantar eile, ó scoile eile, nó ó thír eile. Tugtar cumas na bpáistí san áireamh nuair atá siad ag tabhairt faoi fhoghlaim na Gaeilge. Muna bhfuil líofacht Bhéarla acu, ní chuirtear an-bhéim ar fhoghlaim na Gaeilge ag an tús. É sin ráite, bíonn an páiste ag glacadh páirte sa rang agus bíonn idirdhealú á dhéanamh ag an mhúinteoir.

**Critéir Rathúlachta**

(lena ndéanfar an polasaí a mheas)

* Páistí ag baint úsáide as Gaeilge gan nod.
* Páistí sásta páirt a ghlacadh sa rang.
* Páistí ag baint taitnimh as Gaeilge a úsáid sa rang.
* Gaeilge le feicéail agus le cloisteáil, ó am go chéile, timpeall na scoile.
* Torthaí na scrúduithe caighdeánaithe ag méadú.

**Meastóireacht ar an bplean:**

* **Cé?**

Déanfaidh an foireann múinteoireachta meastóireacht ar an bplean

* **Cathain/Cén uair?**

Go rialta – Deireadh nó tús na bliana mar a oireann

* **Conas/Cén chaoi/dóigh?**

Pléifear an plean ag an gcruinniú foirne

**Cur i bhfeidhm an phlean**

**Rólanna agus freagracht**:

Tá gach múinteoir freagrach as an phlean a chur i gcrích. Tá an príomhoide freagrach as cothú na Gaeilge sa scoil seo mar a leanas:

* A dhearbhú go bhfuil frása na seachtaine le feiceáil agus le húsaid i ngach seomra ranga.
* A dhearbhú go bhfuil an plean scoile a chur i gcrích i ngach seomra ranga.
* A dhearbhú go bhfuil áiseanna oiriúnacha Gaeilge ag gach seomra ranga.
* Eolas a thabhairt do na múinteoirí faoi Chúrsaí/Seachtain na Gaeilge srl.
* Taighde a dhéanamh faoi áiseanna a bheadh óiriúnach don scoil.

**Spriocdháta leis an bplean a chur i bhfeidhm**

Tá an plean á chur i bhfeidhm láithreach

**Spriocdháta don athbhreithniú**

Beidh freagracht ar an bpríomhoide a t-athbhreithniú a éagrú:

* Mionbhreithniú a dhéanamh I Mí Meitheamh gach bliain
* Mórbhreithniú a dhéanamh gach trí bhliain.

**Daingniú agus Cumarsáid**

**Thug an Bord Bainistíochta aitheantas don bplean reatha ar an**

**Siniú:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Cathaoirleach:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Dáta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Siniú:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Príomhoide:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Dáta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**